Kas sa pelgad vahel oma koeraga pimedas metsatukas õhtuti jalutamas käia või on sinu ülisõbralik koer valmis isegi kahtlastele võõrastele saba liputades vastu jooksma, selle asemel, et sind kaitsta?
Sellisel juhul on suukorv, mis koerale verejanulise libahundi välimuse annab just õige valik.
Vene disainerite poolt valmistatud suukorv maksab umbes 27 eurot ja jätab koera koonu ümber piisavalt vaba ruumi, et loom poolavatud suuga hingata saab. Suukorvi valmistamisel on kasutatud nailonit ja mittetoksilist plastikut.
Võid kindel olla, et koera näo külge kinnitatuna ei jäta selline seadeldis külmaks mitte ühtegi möödakäijat.